In nomine sanctæ et individuæ Trinitatis, notum sit tam præsentibus quam futuris quod ego Hugo, Autisiodorensis episcopus, dono et concedo Beatæ-Mariæ et monasterio Pontiniacensi, omnes decimas agriculturæ suæ in parochia Venussiæ, et de omnibus quæ pertinent ad grangiam de Boromio. Actum publice, in capitulo Sancti-Stephani Autisiodorensis, anno ab Incarnatione Domini M. C. XXVII; Honorio II, papa; Ludovico filio Philippi, regnante; presente Hugone, Pontiniacensi abbate. Laudantes vero simul et testes sunt: Ulgerius, præpositus; Jonas, cancellarius; Atto, camerarius; Joscelinus, cellerarius; Rainaldus, archipresbyter; et cæteri qui capitulo intererant.